REPUBLIKA HRVATSKA
GRAD KARLOVAC
OSNOVNA ŠKOLA „ŠVARČA“
KARLOVAC
Klasa: 602-01/17-01/126
Urbroj: 2133-16-17-2
U Karlovcu, 20.03.2017.

ZAPISNIK

sa zajedničkog roditeljskog sastanka 7.a i 7.b odjela šk. god. 2016./2017. održanog dana 20. ožujka 2017. godine s početkom u 18:00 sati u prostorijama OŠ „Švarča“ Karlovac – učionica hrvatskog jezika br.30 I. kat lijevo.
Za roditeljski sastanak predložen je sljedeći:

DNEVNI RED

 1. Prezentacija ponuditelja za organizaciju višednevne izvanučioničke nastave-ekskurzije učenika 7.a i 7.b odjela šk.godine 2016./2017. i to redosljedom dostavljanja ponuda:
\* KA TRAVEL d.o.o., B. Šuleka 27, Karlovac
\* D&I Turist d.o.o., B. Šuleka 29, Karlovac
\* RTA d.o.o., Sv. Mateja 112, Zagreb

 2. Donošenje odluke o odabiru ponude za organizaciju višednevne izvanučioničke nastave-ekskurzije učenika 7.a i 7.b odjela šk.god. 2016./2017. temeljem poziva broj: 01/2017. i 02/2017.

 3. Razno

Sastanku je nazočilo 35 od ukupno 37 roditelja 7.a i 7.b odjela (37 roditelja dalo je suglasnost za sudjelovanje svog djeteta u ekskurziji), te 2 učitelja voditelja Grozdana Bunčić, prof. i Vedran Pavlov, prof.

Sastanku su prisustvovali i predstavnici ponuditelja potencijalnih davatelja usluga:

1. Marijana Buneta, predstavnica KA Travel
2. Gordana Modrušan i Ines Arambašić, predstavnice D&I Turist
3. Ana Pecoja, predstavnica RTA

Predsjednik Povjerenstva za organizaciju višednevne izvanučioničke nastave-ekskurzije u šk.god. 2016./2017. Vedran Pavlov, prof. otvorio je sastanak konstatirajući nazočnost većine roditelja potrebnih za donošenje pravovaljane odluke. Nadalje, podsjetio je da je na drugom sastanku Povjerenstva održanom 15. ožujka 2017. donesen zaključak da se na prezentaciju ponuda na roditeljskom sastanku u trajanju 15 minuta pozovu sva tri ponuditelja čije su ponude pristigle na adresu škole.
Prije početka predstavljanja agencija, predstavnici istih podijelili su roditeljima svoje promotivne letke.
Prezentacije ponuditelja održane su redosljedom iz točke 1. dnevnog reda, a roditelji su u njima aktivno sudjelovali postavljajući predstavnicima agencija niz pitanja vezanih uz putovanje.
Nakon što su predstavnici ponuditelja održali prezentacije svojih ponuda, zamoljeni su da napuste učionicu kako bi roditelji i učitelji pristupili glasovanju.
Roditeljima su podijeljeni listići na kojima su mogli zaokružiti jednu od dvije ponuđene opcije putovanja (4 ili 5 dana), te jednu od tri agencije ponuditelja organizacije ekskurzije.
Nakon glasovanja, Povjerenstvo je pred roditeljima prebrojalo glasove s listića i obznanilo sljedeće rezultate:

1. KA Travel – 2 glasa
2. D&I Turist – 25 glasova
3. RTA – 10 glasova

Također, roditelji su jednoglasno odabrali varijantu puta od 5 dana.

Nakon provedenog glasovanja roditelja i učitelja donosi se sljedeća:

ODLUKA

I.

Kojom se ponuditelj D&I Turist d.o.o., B.Šuleka 29, Karlovac bira za izvođača višednevne izvanučioničke nastave-ekskurzije 7.a i 7.b odjela u šk.god. 2016./2017.

II.

S odabranim ponuditeljem iz točke I. ove odluke škola će sklopiti ugovor o poslovnoj suradnji.

III.

Ovaj zapisnik o odabiru izvođača ekskurzije biti će objavljen na internetskoj stranici škole u roku od tri dana.

Roditeljski sastanak završio je u 19:30 sati.

 Predsjednik Povjerenstva:
 Vedran Pavlov, prof.